Struktuur – Helpmekaar Studiefonds
Die Helpmekaar bestaan tans uit twee entiteite: die Helpmekaar Studiefonds staan lenings toe, terwyl die Helpmekaar Studiefonds-Trust rentebeurse beskikbaar stel aan behoeftige studente wat bestaande lenings het.
Die Helpmekaar Studiefonds en die Helpmekaar Studiefonds Trust word onderskeidelik deur ’n raad van Direkteure en ’n raad van Trustees beheer. Die Direksie en Trustees stel hulle dienste gratis beskikbaar en waak met groot kundigheid oor die belange van die Studiefonds en die Trust.
Die Helpmekaar-kantoor te Parow buite Kaapstad word deur mnr. Barry van der Merwe bestuur, met die hulp van drie administratiewe beamptes, mevv. Nita van Zyl, Retha Geldenhuys en Wilma Steenkamp. Bemarking van die fonds word deur Ilse van Dyk behartig.
Die Direksie van die Helpmekaar Studiefonds bestaan uit:
Dr. Ebbe Dommisse (voorsitter), voormalige hoofredakteur van Die Burger
Dr. Carel Stander (ondervoorsitter), uitgetrede groephoof voormalige Boland Bank; direkteur van maatskappye; trustee van die Hugenote Gedenkskool; voorsitter van die Anglo Boere-oorlogmonument-trusteeraad en mentor vir entrepreneurs
Mnr. Ritzema de la Bat, prokureur by Van der Spuy & Vennote en voorsitter van die Hugenote Gedenkskool
Prof. Nick Kok, voormalige vise-rektor (akademies) van die destydse Kaapse Technikon, tans die Kaapse Skiereiland Universiteit van Tegnologie
Mev. Ronélle Raubenheimer, afgetrede prokureur en aktebesorger
Mnr. Johann Rupert, sakemagnaat en direkteur van maatskappye
Prof. Nic Terblanche, Emeritus uitgelese professor en tans Navorsingsgenoot in die Departement Ondernemingsbestuur aan die Universiteit Stellenbosch
Mnr. Kockie van der Merwe, Streekshoof Binneland en Tuinroete: Nedbank Besigheidsbankdienste
Mnr. Pieter van der Poel, voormalige vennoot van PricewaterhouseCoopers en trustee van Rupert-Stigting
Prof. Steward van Wyk, voorsitter van die departement Afrikaans & Nederlands, Universiteit van Wes-Kaapland en raadslid van die Afrikaanse Taalmuseum en -monument
Mev. Johanna Vos, voormalige hoof van kinder- en jeugboeke by Tafelberg-Uitgewers, vryskut- taalpraktisyn en vertaler
Mnr. Andries Domburg, Argitek / Direkteur by Theunissen Jankowitz Argitekte (nasionaal en Paarl); direkteur van Christiaan de Wet Fonds; Direkteur Hartbees Jeugterrein; Trustee van Anglo Boere-oorlog Monument; Direkteur van Mentorvennoot en ‘n paar ander ontwikkelingsmaatskappye
Ds. Gerrit Kritzinger, Voormalige Uitvoerende Hoof van die Bybelgenootskap van Suid-Afrika en tans Besigheidsafrigter
Mnr. Marthinus Truter, Voormalige Hoofbestuurder, ABSA Groep Finansies
Die Raad van Trustees van die Helpmekaar Studiefonds Trust bestaan uit:
Dr. Ebbe Dommisse (voorsitter)
(Vlnr) Nita van Zyl, Retha Geldenhuys, Barry van der Merwe, Wilma Steenkamp
(Voor vlnr) Ronelle Raubenheimer, Ebbe Dommisse, Carel Stander, Nick Kok. (Agter vlnr) Ritz de la Bat, Barry van der Merwe, Pieter van der Poel, Nic Terblanche, Marius Smith. Nie teenwoordig: Steward van Wyk en Nonna Vos